cyanic-selkie/wikianc huggingface dataset:
Slovenská elektrizačná prenosová sústava
Trh s elektrinou a medzinárodná spolupráca
Prepojenie denných trhov s elektrinou na báze implicitnej aukcie (Market Coupling) bol úspešne prevádzkovaný medzi Českom, Slovenskom, Maďarskom a Rumunskom (4MMC) od roku 2014 do 17 júna 2021. Od 17. júna 2021 (prvý deň dodávky 18. júna 2021) bolo prostredníctvom projektu DE-AT-PL-4M MC (Interim Coupling Project alebo ICP) realizované prepojenie Multi-Regional Coupling a 4MMC, čím bola úspešne zavŕšená kľúčová integrácia denných trhov v rámci EÚ, tzv. enduring fáza Single Day-ahead Coupling (SDAC).
Počas roku 2020 Slovensko v rámci cezhraničných tokov importovalo 13 288 GWh a exportovalo 12 970 GWh elektrickej energie. Najväčší import bol z Česka (9 984 GWh)a najväčší export bol do Maďarska (9 251GWh).
Pri výpadku v uhoľnej elektrárni Belchatów a následnom znížení frekvencie poľskej siete ku kritickej hodnote 49,8Hz SEPS poskytla 17. mája 2021 havarijnú výpomoc prevádzkovateľovi poľskej prenosovej sústavy Polskie Sieci Elektroenergetyczne 1050 MWh.
Spoločnosť
náhľad|Sídlo na Mlynských nivách 59/A v Bratislave Spoločnosť vznikla 21. januára 2002 odčlenením sa od Slovenských elektrární pred plánovanou privatizáciou SE. K 2. októbru 2012 sa zmenil vlastník akcií SEPSu. Fond národného majetku previedol všetky akcie na Ministerstvo financií SR. Prevod sa uskutočnil na základe uznesenia vlády Slovenskej republiky č. 481 zo dňa 19.9.2012 a z dôvodu „''smernice Európskeho parlamentu a Rady 2009/72/ES z 13. 7. 2009 o spoločných pravidlách pre vnútorný trh s elektrinou a smernice Európskeho parlamentu a Rady 2009/73/ES z 13. 7. 2009 o spoločných pravidlách pre vnútorný trh s plynom, ktoré neumožňujú, aby subjekty vykonávajúce kontrolu nad prevádzkovateľom prenosovej sústavy zároveň vykonávali kontrolu nad činnosťami výroby elektriny, dodávky elektriny, výroby plynu alebo dodávky plynu alebo si v súvislosti s ňou mohli uplatňovať akékoľvek právo.''“
V roku 2020 spoločnosť dosiahla celkové tržby 353 633-tisíc eur, jej zisk po zdanení bol 59 306-tisíc eur a priemerný počet zamestnancov bol 548. Spoločnosť hospodárila s majetkom 1 154 218tisíc eur.
Slovenská elektrizačná prenosová sústava bola spomenutá v súvislosti s kauzou Gorila. Tom Nicholson spoločnosť uvádza vo svojej knihe Gorila ako „ďalší lukratívny zdroj provízií a štátnych peňazí.“ Vďaka predstavenstvu, kde mali traja z piatich členov vtedajšieho predstavenstva mať blízky vzťah s finančnou skupinou Penta, sa mala vyplatiť provízia v hodnote 20 miliónov korún za nákup informačného systému v cene 165 miliónov Sk. Vtedajší minister hospodárstva Jirko Malchárek mal tiež tlačiť na obchod SEPS s budúcim kupcom Slovenských elektrární, talianskou spoločnosťou Enel. Objem transakcie v prospech Enelu mal byť približne 6 miliárd korún.
Spoločnosť sa vyjadrila aj k výstavbe nových domov pri Stupave. Podľa nej nebolo 25 metrové ochranné pásmo pri vedení porušené výstavbou.
V apríli 2020 Ministerstvo financií odvolalo okrem jedného člena celé dovtedajšie predstavenstvo spoločnosti a zmenilo aj dozornú radu. Nové vedenie však bolo len dočasné, rezort na pozície vypísal výberové konanie. Vo februári 2021 minister financií Eduard Heger vymenoval nové predstavenstvo pod vedením Ing. Petra Dovhuna. Dovhun bude podľa svojho vyjadrenia nadväzovať na manažment z roku 2020, tomu sa malo podarilo zvýšiť transparentnosť SEPSu. V jednom prípade podali aj trestné oznámenie. Za svoje plány Dovhun považoval: „Misiou nielen mojou, ale celého predstavenstva, bude aj naďalej zabezpečovať spoľahlivú a bezpečnú prenosovú sústavu, jej rozvoj, dohliadať na hospodárnosť ekonomiky a výdavkov SEPS-u a vytvárať priestor pre dobrú prácu a sebarealizáciu dnešných i budúcich zamestnancov.“
Vyškovský jazykový ostrov
Vyškovský jazykový ostrov (iné názvy: vyškovský jazykový ostrovček) bol nemecký jazykový ostrov, ktorý sa nachádzal asi 7 kilometrov juhozápadným smerom od okresného mesta Vyškov a  východne od Brna na Morave. Ležal pri cisárskej ceste, ktorá vedie z Olomouca do Brna. Bol vôbec najmenšou po nemecky hovoriacou komunitou bývalého Česko-Slovenska. Do roku 1910 bolo nemecké osídlenie kompaktné a majoritné. Po založení ČSR sa začal zvyšovať podiel českých obyvateľov na obyvateľstve.
Vyškovskí Nemci počas druhej svetovej vojny súhlasili so zámermi vyhladiť Židov a väčšinu Slovanov, ktorých nebude možné germanizovať. Súhlasili aj s vysťahovaním českého obyvateľstva z neďalekých dedín na Vyškovsku a Drahanskej vrchovine, ktorý bol súčasťou plánov na rozkúskovanie českého jazykového územia - tzv. konečné riešenie českej otázky.
Dejiny
Predpokladá sa, že ostrov vznikol v druhej polovici 13. storočia následkom nemeckej kolonizácie. Ich osídľovanie inicioval olomoucký biskup Bruno zo Schauenburgu. Po tridsaťročnej vojne sem smeroval ďalší prúd kolonistov.
Po vzniku ČSR sa miestni nestotožnili s novým štátom. Nemecké hnutie v Brne, ktoré ovplyvňovalo činnosť Nemcov v jazykovom ostrovčeku, malo ostré nacionálne zameranie. Okolo časopisu Der Aufbruch (Prielom) sa sformovala skupina zástancov veľkonemeckého plánu zjednotenia Európy pod nemeckým vedením.
Za Protektorátu
Po 15. marci 1939, okupácii zvyšku Česka, Nemci z jazykového ostrovčeka dávali najavo svoju radosť z okupácie a zániku Česko-Slovenska. Nemeckí občania v Komořanoch postavili slavobránu, vyzdobili domy nemeckými vlajkami s hákovými krížmi a nadšene vítali wehrmacht. Všetky nápisy v češtine a štátne znaky na verejných budovách a na českej škole boli odstránené a zničené.
Pod zámienkou rozširovania vojenského priestoru sa Nemci snažili rozkúskovať a rozdeliť české jazykové oblasti a vytvoriť súvislé nemecké pásmo od Brna cez Vyškov až k Olomoucu. Ríšsky protektor von Neurath už 5. septembra 1940 vydal výnos o sťahovaní 33 obcí na Vyškovsku a Drahanskej vysočine. Bolo to súčasťou plánu využiť využiť jestvujúce jazykové ostrovy, ktoré tvorili kostru pásov osídlenia, ktoré malo podľa nemeckých plánov rozdeliť české osídlenie. Tak aj vyškovský jazykový ostrov sa mal stať súčasťou pásu od Brno až k Olomoucu (de facto od Rakúska až do Sliezska). Súčasne dochádzalo ku germanizácii Vyškova.
Delenie
Vyškovský jazykový ostrov tvorilo sedem obcí a jedna osada.
Delil sa na tzv. horný, ktorý tvorili obce Rostěnice (Rosternitz), Zvonovice (Swonowitz) – dnes spoločná obec Rostěnice-Zvonovice, Hlubočany (Hobitschau), Lysovice (Lissowitz), Kučerov (Kutscherau) a osada s 36 súpisnými číslami Terešov (Thereschau), miestna časť Hlubočan. V hornej časti tvorili Nemci 70 až 90 %.
Dolný ostrovček tvorili obce Komořany (Gundrum) a Čechyně (Tschechen), dnes časť Rousínova, ktoré boli od dedín hornej časti ostrova oddelené rýdzo českými dedinami Podbřežice, Tučapy a Dražovice. V dolnej časti tvorili Nemci 40 až 60 %.
Demografia
V období od roku 1880 do roku 1930 narástol počet obyvateľov ostrovčeka o 776 osôb (23,9 %) z 3 247 obyvateľov na 4 023. Počet Nemcov v rovnakom období stúpol o 284 osôb, teda o 11 %. kým české etnikum stúplo o 480 osôb (o 89 %). Česi v roku 1930 (posledné česko-slovenské sčítanie) tvorili 25,5 % všetkých obyvateľov. V roku 1930 bola vo všetkých obciach, s výnimkou Čechyně (tu klesol počet Nemcov tak rapídne, že v roku 1930 tvorili len 31 %), nemecká majorita.
Počas druhej svetovej vojny padlo alebo bolo nezvestných 210 miestnych Nemcov, pri náletoch a samovraždách zahynulo 59 miestnych Nemcov.
Václav Bělohradský
Prof. PhDr. Václav Bělohradský, PhD. (* 17. január 1944, Praha) je český filozof, teoretik postmodernizmu.
Bělohradský nadviazal vo svojich úvahách v 70. rokoch na Husserlovu myšlienku krízy a zabudnutosti prirodzeného sveta, pričom tému krízy rozširuje na krízu normatívnych systémov a spoločnosti vôbec.
Vratné lahve
Vratné lahve je český film režiséra Jana Svěráka, natočený v roku 2007 podľa scenára Zdeňka Svěráka.
Dej
Josef Tkaloun (Zdeněk Svěrák) je šesťdesiatpäťročný učiteľ češtiny na gymnáziu. Po tom, ako mu už po štvrtýkrát „prasknú“ nervy a drzého žiaka skrotí svojráznou metódou (vyžmýka mu na hlavu špongiu na utieranie tabule), volí ako najlepšie riešenie odchod zo školy. Spoločenská povaha mu však nedovolí dlho len tak nečinne vysedávať doma a k veľkému prekvapeniu manželky (Daniela Kolářová) si nachádza prácu v donáškovej službe na bicykli. Šmykľavé cesty a bezohľadný vodič zapríčiní pád a zlomeninu nohy. Počas liečby si nájde novú, bezpečnejšiu prácu výkupcu fliaš (lahví) v supermarkete.
Práca za okienkom výkupu s veľkým prehľadom o pravidelných zákazníkoch, akciách a s možnosťou častej komunikácie Josefa veľmi baví a napĺňa. Pomôže k zblíženiu spolupracovníka s prezývkou Mluvka (Pavel Landovský) s pani Kvardovou (Božidara Turzonovová), ale aj bývalého kolegu Roberta Landu (Jiří Macháček) so svojou čerstvo opustenou dcérou Helenkou (Tatiana Vilhelmová). Fantázia dôchodcu je podnecovaná vyzývavo oblečenými zákazníčkami a jeho myšlienky často končia eroticky ladenými predstavami. Napriek tejto slabosti je pozorným a oddaným manželom a k 40. výročiu svadby pripraví pre manželku prekvapenie v podobe letu balónom, ktorý vonkoncom neprebehne podľa očakávania.
Filozofovanie
Filozofovanie je vykonávanie filozofickej činnosti. K základným hybným silám každého filozofovania patrí túžba po vedení a pochybovanie. Súbor pravidiel a postupov filozofovania je charakteristikou filozofických metód.
Podmienkou toho, aby sme dospeli k jasnému a pravému filozofovaniu, je nastúpenie troch ciest:
Edward George Gibson
Edward George „Ed“ Gibson (* 8. november 1936, Buffalo) je americký vedec a bývalý kozmonaut zo stanice Skylab.
Mladosť a výcvik
Ako dieťa bol často chorý a často ležal v nemocnici. Otec sa rozhodol uzdraviť ho intenzívnym športovaním, nútil ho často behať a hrať futbal. Liečebná kúra dokonale zabrala. Po základnej a strednej škole sa dostal na University of Rochester a v roku 1959 ju úspešne absolvoval. V roku 1965 dokázal obhájiť doktorát fyzikálnych vied na kalifornskom technologickom inštitúte (California Institute of Technology). Potom prijal miesto v laboratóriu praktických výskumov firmy Phileo Corp. Napísal monografiu s názvom Pokojné Slnko. Je ženatý a má štyri deti. Do tímu kozmonautov bol prijatý v júni 1965. Najprv prešiel ročným leteckým výcvikom na vojenskej základni Williams v Arizone, potom nasledoval vlastný kozmonautický výcvik.
Po lete
Po niekoľkých mesiacoch od návratu na Zem sa Gibson rozhodol z NASA odísť a v spoločnosti Aerospace Corporation sa venoval vyhodnocovaniu celého programu Skylab. Podieľal sa aj na príprave možných využití pripravovanej európskej orbitálnej stanice Spacelab. V marci 1977 sa k NASA na tri roky vrátil. V roku 1993 bol prezidentom spoločnosti Gibson International Corp. v Carlsbade.
City aréna Prievidza
City aréna Prievidza, do roku 2009 pôvodne Viacúčelová športová hala, bola postavená v roku 1977 ako združená investícia ULB š.p. Prievidza a mesta Prievidza. Išlo v tom čase o jednu z najmodernejších športových hál na území Česko-Slovenska. Pre rozvíjajúci sa basketbal, zápasenie a gymnastiku sa na veľa rokov stala domovským stánkom.
Basketbal v Prievidzi
Viacúčelová športová hala od začiatku pôsobila ako domáci stánok športového kolektívu regiónu Hornej Nitry. Basketbalisti BC Prievidza získali v športovej hale v rokoch 1989 a 1993 dva tituly majstrov Česko-Slovenska. A následne aj dva majstrovské tituly Slovenska v rokoch 1994 a 1995. V roku 1996 tu domáci basketbalisti dokázali zvíťaziť v európskej Superlige.
Noyelles-Godault
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Grauspitz
Grauspitz je najvyšší vrch Lichtenštajnska, ktorý sa nachádza na hranici Lichtenštajnska a Švajčiarska v pohorí Rätikon. Je to dvojvrchol, skladajúci sa z hory Hintergrauspitz a Vordergrauspitz.
Prístup
Na vrchol nevedia žiadna turistická značka. Výstup začina od údolnej stanice lanovky Alpli Bahn vo švajčiarskom meste Malans.
Najlahší výstup je zo švajčiarskej strany zo salaša Ijes. Odtiaľto sa stúpa po trávnatom povrchu až na skalnatý Vordergrauspitz.
Pri výstupe na tento vrchol je lepšie podísť Hintergrauspitz z južnej strany a pretraverzovať do sedla, ktoré sa nachádza medzi Hintergrauspitz a Vordergrauspitz. Zo sedla sa potom pokračuje po úzkom skalnatom hrebeni.
Hora je vzhľadom na obťažnosť málo navštevovaná.
University of Edinburgh
Bola založená ako štvrtá univerzita v Škótsku a šiesta vo Veľkej Británii a patrí medzi najprestížnejšie univerzity na svete. Univerzita dostáva každoročne približne 60 000 prihlášok, čo ju robí druhou najpopulárnejšou univerzitou v Británii podľa počtu uchádzačov. V akademickom roku 2010-2011 boli šance na prijatie 27% Univerzita je hlboko prepojená s mestom; mnohé z budov v historickom Starom meste patria univerzite.
Inštitúcie zo Spojeného kráľovstva každoročne dominujú na popredných miestach medzinárodných rebríčkov. Edinburgská univerzita je podľa rebríčkov QS a Times Higher Education Ranking z roku 2021 šiesta, resp. siedma v Európe a dvaciata na svete podľa rebríčka QS z roku 2021. V humanitných odboroch sa v rebríčku Times Higher Education Ranking 2012-13 umiestnila na 11. mieste na svete. Je členom Russell Group, rovnako ako aj Ligy európskych výskumných univerzít, združenia 21 výskumných univerzít v Európe. Univerzita má taktiež historické vzťahy, ako aj súčasné partnerstvá, s akademickými inštitúciami v Spojených štátoch a Kanade, vrátane členov Ivy League či U15. Má tretie najvyššie imanie zo všetkých univerzít vo Veľkej Británii po univerzitách v Cambridge a Oxforde.
Univerzita hrala významnú úlohu v budovaní reputácie Edinburgu ako hlavného intelektuálneho centra počas osvietenstva a pomohla mestu získať prezývku Atény severu. Medzi absolventov univerzity patria niektoré z hlavných postáv moderných dejín, vrátane prírodovedca Charlesa Darwina, fyzika Jamesa Clerka Maxwella, filozofa Davida Humea, matematika Thomasa Bayesa, lekára Josepha Listera, signatárov americkej Deklarácie nezávislosti Johna Witherspoona a Benjamina Rusha, vynálezcu Alexandera Grahama Bella, prvého prezidenta Tanzánie Juliusa Nyerere, ako aj zástup slávnych spisovateľov ako Sir Arthur Conan Doyle, Robert Louis Stevenson, J.M. Barrie či Sir Walter Scott.
Univerzita sa cez súčasných pracovníkov a absolventov spája s niektorými z najvýznamnejších intelektuálnych a vedeckých pokrokov v ľudských dejinách, vrátane položenia základov modernej ekonómie, sociólogie a geológie, kvantovej mechaniky, elektromagnetizmu, termodynamiky, antiseptickej chirurgie, nefrológie a evolučnej teórie; objavu oxidu uhličitého, latentného tepla, špecifického tepla, anestézie chloroformom, SARS, vakcíny HPV a Higgsovho mechanizmu; a vynálezu telefónu, injekčnej ihly, kaleidoskopu, visutých dráh, vákuovej nádoby, bankomatu, ponornej komory a umelého oplodnenia. Je taktiež spojená s osemnástimi držiteľmi Nobelových cien, jedným víťazom Abelovej ceny, viacerými držiteľmi Turingovej ceny, tromi premiérmi Veľkej Británie, dvoma momentálne slúžiacimi sudcami Najvyššieho súdu Veľkej Británie a viacerými zlatými olympijskými medalistami
Stále sa taktiež spája s britskou kráľovskou rodinu; princ Filip bol kancelárom od roku 1953 do roku 2011 a princezná Anna je ňou od roku 2011
Filozofická fakulta Univerzity Komenského v Bratislave
Filozofická fakulta Univerzity Komenského (lat. Facultas Philosophica, angl. Faculty of Arts; skr. FiF UK) je jedna z trinástich fakúlt Univerzity Komenského v Bratislave.
Dejiny
Patrí medzi najstaršie fakulty Univerzity Komenského. Vznikla v roku 1921 za aktívnej pomoci profesorov Karlovej univerzity. Okrem výchovy stredoškolských profesorov dala Slovensku aj prvých profesionálnych vedeckých pracovníkov spoločenskovedných disciplín. V súčasnosti v rámci celoživotného vzdelávania organizuje fakulta pre študentov a absolventov vysokých škôl výberové štúdium, rozširujúce štúdium, rekvalifikačné štúdium a doplňujúce pedagogické štúdium. Pre občanov Slovenskej republiky organizuje kurzy cudzích jazykov a štátne jazykové skúšky a pre cudzincov kurzy slovenského jazyka ako cudzieho jazyka a štátne skúšky zo slovenského jazyka.
University of Edinburgh
Rozvoj
thumb|left|Staré Kolégium Pred vybudovaním Starého kolégia (Old College) podľa plánov Roberta Adama, zrealizovaných po napoleonských vojnách architektom Williamom Henrym Playfairom, nemala Edinburgská univerzita vlastné budovy a pôsobila v rôznych budovách od svojho založenia do začiatku 19. storočia. Prvou budovou, postavenou pre univerzitu, bolo Staré kolégium, v súčasnosti Právnická fakulta, nachádzajúca sa na South Bridge. Jej prvou silnou stránkou bola výučba anatómie a rozvoj chirurgie, z čoho sa rozšírila na mnohé iné odbory. Z podzemia neďalekého domu viedol anatomický tunel. Viedol pod vtedajšou North College Street (teraz Chambers Street) a popod univerzitné budovy, až kým nedorazil do anatomickej prednáškovej sály univerzity, kam sa cezeň prenášali telá na pitvy. Z tohto tunelu bolo vzaté telo Williama Burkea potom, čo ho obesili.
Filozofická fakulta Univerzity Komenského v Bratislave
Dejiny
Fakulta poskytuje tri stupne štúdia: bakalárske, magisterské a doktorandské štúdium. Bakalárske štúdium trvá tri alebo štyri roky (napr. štúdium archívnictva). Magisterské štúdium (jednoodborové i dvojodborové) trvá jeden (napr. štúdium archívnictva) až dva roky. Doktorandské štúdium trvá štyri roky.
University of Edinburgh
Rozvoj
Koncom 19. storočia začínalo byť Staré kolégium preplnené a Robert Rowand Anderson bol poverený navrhnutím nových priestorov Lekárskej fakulty v roku 1875. Lekárska fakulta bola postavená viacmenej podľa jeho návrhu a bola dokončená pridaním McEwanovej auly (McEwan Hall) v 80. rokoch 19. storočia. thumb|right| Budova Nového kolégia univerzity.
Filozofická fakulta Univerzity Komenského v Bratislave
Dejiny
Na FiF UK dnes študuje okolo 4 200 študentov a približne 50 doktorandov. Každý rok fakulta vydáva tri študentské časopisy, ktoré spolu so študentskými vedeckými konferenciami pomáhajú študentom pri príprave na vedeckú prácu. Na FiF UK pôsobí 22 katedier a Studia Academica Slovaca - centrum pre slovenčinu ako cudzí jazyk. Pri štúdiu pomáha študentom so svojou zbierkou aj ústredná knižnica, ktorá získava, spracúva, ochraňuje a sprístupňuje domáce a zahraničné, vedecké a odborné dokumenty.
Vedenie fakulty
(2020)
University of Edinburgh
Rozvoj
Budova, ktorá je dnes známa ako Nové kolégium, bola pôvodne postavená ako kolégium Slobodnej cirkvi (Free Church) v 40. rokoch 19. storočia a od 20. rokov 20. storočia je domovom Teologickej fakulty univerzity.
Dve najstaršie fakulty - právnická a teologická - sú obe vo svojich odboroch vysoko uznávané. Právo sa nachádza v Starom kolégiu, zatiaľ čo teológia sídli v Novom kolégiu. Študenti sú na univerzite zastupovaní Študentskou asociáciou edinburgskej unvierzity (EUSA), ktorá pozostáva zo Zastupiteľskej rady študentov (SRC), založenej v roku 1884 Robertom Fitzroyom Bellom. Sú taktiež zastupovaní Športovou asociáciou edinburgskej univerzity (EUSU), ktorá bola založená v roku 1866.
Lekárska fakulta je uznávaná po celom svete. Bola považovaná za najlepšiu lekársku fakultu v anglicky hovoriacom svete počas 18. storočia a v prvej polovici 19. storočia. (Prvá lekárska fakulta v Spojených štátoch bola založená na Univerzite v Pennsylvánii v roku 1765 absolventmi Edinburgskej univerzity Johnom Morganom a Williamom Shippenom). Momentálne sa nachádza na prvom mieste v najnovšom hodnotení kvality výskumu v Británii. thumb| Univerzitná McEwanova aula V roku 2002 bola univerzita reorganizovaná z pôvodných 9 fakúlt do troch širších. Pozostáva teraz z fakulty filozofických a spoločenských vied, fakulty prírodných vied a inžinierstva a lekárskej a veterinárnej fakulty. Tieto fakulty zahŕňajú katedry, ktoré majú relatívne vysokú mieru samostatnosti čo sa financii a vnútornej organizácie týka. Toto prinesilo istú mieru podobnosti (aspoň čo sa organizácie týka) naprieč univerzitou. 1. augusta 2011 sa Edinburgská vysoká škola umenia (Edinburgh College of Art, založená v roku 1760) spojila s Edinburgskou univerzitou. Ako dôsledok tohto spojenia sa Edinburgská vysoká škola umenia spojila s univerzitnou katedrou umenia, kultúry a prostredia a vytvorila novú (rozšírenú) umeleckú fakultu vrámci univerzity
Postavenie a reputácia
Spojené kráľovstvo je najobľúbenejšou krajinou v Európe pre zahraničných študentov. V roku 2013 sa Edinburgská univerzita umiestnila na sedemnástom mieste celosvetového rebríčka univerzít. Podľa prieskumov QS Akademického hodnotenia 2011-2012 sa Edinburgská univerzita umiestnila na prvom mieste v Škótsku, piatom mieste v Spojenom kráľovstve a na dvadsiatom mieste celosvetovej akademickej reputácie. V roku 2012 sa, podľa Times Higher Education, nachádzala na 49 mieste v svetovom rebríčku a na šiestom mieste rebríčka pre univerzity v Spojenom kráľovstve.
Univerzitný šport
Športové aktivity na Edinburgskej Univerzite sú zastrešované 67 športovými klubmi. Výber športov siaha od tradičnejšieho futbalu, či rugby, až po nezvyčajnejšie Ultimate Frisbee, alebo paraglajding. Všetky univerzitné kluby spadajú pod Športový Zväz Edinburgskej Univerzity. V rebríčkoch Britskej Univerzitnej Športovej Asociácie (BUSA) sa Edinburgská univerzita od roku 2005 drží v TOP6 v celej Veľkej Británií a absolútne dominuje medzi škótskymi vysokými školami. Na olympijských hrách v roku 2012 vybojovali absolventi Edinburgskej univerzity tri zlaté medaily. Dve získal cyklista Sir Chris Hoy a jednu veslárka Katherine Grainger.
Lineárne vyhľadávanie
Funguje na princípe prechádzania všetkými prvkami zoznamu, až kým sa nenájde hľadaná hodnota. Lineárne vyhľadávanie má zložitosť O(N). V prípade náhodného rozloženia je v priemere potrebných N/2 porovnaní. Najlepší prípad nastane, ak sa hľadaná hodnota nachádza na prvom mieste v zozname, v tomto prípade je teda potrebné iba jedno porovnanie. Najhorší prípade je, ak sa hodnota v zozname nenachádza, v tomto prípade je potrebných N porovnaní.
V prípade, že je potrebné vykonať na zozname viacero vyhľadávaní, je vhodné použiť efektívnejšiu údajovú štruktúru. Jedno z riešení je usporiadať zoznam a použiť binárne vyhľadávanie. Ďalší bežný postup je vybudovať hašovaciu tabuľku a vyhľadávať pomocou nej.
Implementácie
Implementácia lineárneho vyhľadávania v jazyku Python:
def linear_search(hodnota, zoznam): for prvok in zoznam: if prvok == hodnota: return True return False
Funkcionálna implementácia v jazyku Haskell:
linearSearch a [] = False linearSearch a (x:xs) | a == x   = True | otherwise = linearSearch a xs
Albon-d’Ardèche
Albon-d’Ardèche je francúzska obec, ktorá sa nachádza v departemente Ardèche, v regióne Rhône-Alpes.
Poloha
Albon-d’Ardèche má rozlohu. Najvyšší bod je položený a najnižší bod
Obyvateľstvo
Albon-d’Ardèche má 157 obyvateľov (2009).
Graf vývoja obyvateľstva:
X Window System
right|thumb|Príklad tunelovania X11 aplikácie cez SSH
X Window System je grafický zobrazovací systém pre rastrové zobrazovacie zariadenia. Je štandardnou súčasťou a protokolom na vytvorenie grafického používateľského rozhrania v Unixe, unixových operačných systémoch a OpenVMS a je k dispozícii takmer pre každý moderný operačný systém.
Charakteristika
X poskytuje základné prostriedky pre vytváranie grafického prostredia: vykresľovanie a presun okien a interakcia s myšou, a/alebo klávesnicou. X neobstaráva grafické prostredie - to si obsluhuje každá aplikácia po svojom. Z toho dôvodu sa vizuálne stvárnenie prostredí založených na X rôzne líši; rôzne programy môžu obsahovať radikálne rozdiely v ovládaní.
Vlastnosti
X je sieťovo transparentné - stroj, na ktorom sú spúšťané programy (klientské aplikácie) nemusí byť nutne lokálny stroj (na ktorom beží server displeja). Použitie termínov „klient“ a „server“ je presne opačné, než by človek čakal, pretože server označuje lokálny displej („server displeja“), nie vzdialený počítač.
História
X vzniklo v MIT v roku 1984. Súčasná verzia protokolu, X11, bola uvedená v roku 1987. X.org Foundation vedie projekt X, vytvára referenčnú implementáciu protokolu X verzie 11 vydanie 7.1, dostupný ako voľný software pod MIT licenciou alebo podobnými licenciami. X11 je posledná plánovaná verzia protokolu, toto označenie je ustálené a nebude sa meniť.
Jeho úspech upútal pozornosť vývojárov X v MIT, konzorcia X a Dell Unix tímu v Austine v Texase. Tím Dellu primäl Roella k ďalšej práci na ovládačoch pre grafické karty na systéme, na ktorom mal bežať licencovaný Unix System V Release 4 (SVR4).
Roell ďalej pokračoval v spolupráci s X konzorciom a v auguste 1991 vznikol systém X s názvom X11R5 - IBM kompatibilný PC tak dostal svoju prvú oficiálnu implementáciu systému X. Linux sa narodil iba o niečo málo skôr. X konzorcium požiadalo Roella, aby odstránil istý kód v assembleri a Roell súhlasil. Niektorí v komunite však s týmto krokom nesúhlasili. Tu môžeme hovoriť o prelome v histórii. Roell sa rozhodol pracovať pre komerčnú organizáciu určite aj zo zištných dôvodov, čo spôsobilo, že z projektu X386 vypadol.
Chránená krajinná oblasť Blanský les
Chránená krajinná oblasť Blanský les bola vyhlásená v roku 1990 a zaberá plochu. Väčšina územia spadá do okresu Český Krumlov, menšia časť na severe a západe do okresov České Budějovice a Prachatice. Ide o pozoruhodne zachovalý krajinný celok v podhorí Šumavy s početnými cennými lokalitami.
Horopis
Územie chránenej krajinnej oblasti zasahuje do geomorfologického celku Šumavské podhorie, podcelkov Prachatická hornatina (prevážna časť územia), Bavorovská vrchovina (malá časť na severozápade územia patrí k okrsku Netolická pahorkatina) a Českokrumlovská vrchovina (na juhu CHKO malý cíp okrsku Boletická vrchovina). Z podcelku Prachatická hornatina zasahujú do územia okrsky Blanský les (centrálna najvyššia časť územia), Křemžská kotlina (centrálna zníženina), v južnej časti Chvalšinská kotlina a na západe Lhenická brázda. Pruh na východe územia tvorí Kaplická brázda (okrsky Kroclovská a Velešínská pahorkatina), ktorá už patrí k celku Novohradské podhorie.
Vlastný masív Blanského lesa je plochá hornatina, ktorej široké chrbáty podkovovito obklopujú hlbokú tektonickú kotlinu Křemžského potoka. Ostatné územie má skôr charakter plochej až členitej vrchoviny. Na východe je masív Blanského lesa ostro ohraničený hlboko vrezaným údolím Vltavy. Priemerná nadmorská výška kotlín je, chrbátov.
Významné vrcholy:
Geológia
V geologickom podloží úplne prevládajú premenené horniny, najmä granulit. Významné sú vložky hadcov a kryštalických vápencov, ktoré podmieňujú vznik špecifických pôd a im príslúchajúcich rastlinných spoločenstiev.
Vodstvo
Juhovýchodnú hranicu oblasti tvorí na krátkom úseku rieka Vltava, ktorej kaňon leží vo výške asi nad morom. Os územia tvorí Křemžský potok, pretekajúci širokou kotlinou a vlievajúci sa do Vltavy pod zrúcaninou hradu Dívčí kámen.
Flóra a fauna
Územie oblasti je z 55% pokryté lesnými porastami. Svojim zložením sú unikátnym komplexom prirodzených lesov. Pôvodný rastlinný pokryv Blanského lesa tvorili až na nepatrné výnimky bučiny. V priebehu kolonizácie boli čiastočne vyťažené a v uplynulých dvoch storočiach nahradené kultúrnymi porastmi smreku a borovice. Na značnej časti plochy, najmä na severných svahoch, sa bučiny v pôvodnej forme zachovali dodnes a sú tu zámerne pestované. Miestami sa v bukových porastoch vyskytuje v menšej miere jedľa. Zoologicky a botanicky zaujímavé sú i v ostrovčekoch sa vyskytujúce reliktné bôry na hadcoch a pri južnom okraji oblasti maličké oblasti kryštalických vápencov. Najvýznamnejšie lokality týchto vzácnych stanovíšť sú zvlášť chránené.
CHKO je bohatá i na rad druhov nižších rastlín. Ich výskyt je všeobecne podmienený prítomnosťou rozsiahlych bukových lesov. V ich bohatom podraste nájdeme marinku voňavú, srnovník purpurový, hluchavku žltú, lykovec jedovatý, vranovec štvorlistý a mnohé ďalšie.
Rastlinné a lesné spoločenstvá sú sprevádzané prirodzenou faunou. Medzi najpozoruhodnejšie patria skupiny hmyzu a mäkkýšov viazaných na vápencové a hadcové lokality. Z lovnej zvere je najhojnejšia srnčia zver a diviak lesný, postupne sa sem šíri aj zver jelenia. Z vtákov je zastúpená silná populácia holuba plúžika, vyskytuje sa tu jariabok hôrny, muchárik červenohrdlý i muchárik čiernohlavý.
Maloplošné zvlášť chránené územia
Na území chránenej krajinnej oblasti je vyhlásených 10 prírodných rezervácií (PP), 8 prírodných pamiatok (PP) a 1 národná prírodná rezervácia (NPR).
Historické pamiatky
Okrem prírodných krás je Blanský les bohatý aj na historické pamiatky a ľudovú architektúru. K najvýznamnejším patrí cisterciánsky kláštor Zlatá Koruna s kostolom z 13. stor., ďalej zrúcanina rožmberského hradu Dívčí kámen, na Brložsku zvyšky nedostavaného neskoro gotického kláštora v Kuklove. Zaujímavé je tiež keltské oppidum pri Třísove (Archeologické výskumy v regióne Český Krumlov). Medzi pamiatkami ľudovej architektúry vyniká obec Holašovice.
PRISM (NSA)
thumb|Globálna mapa intenzity elektronického dohľadu PRISM. PRISM (doslova: hranol) alebo US-984XN je tajný národný bezpečnostný program elektronického sledovania, ktorý prevádzkuje National Security Agency (NSA) od roku 2007 v USA. PRISM je vládne kódové označenie, kým US-984XN je oficiálny názov operácie.
Moravské kniežatstvo
thumb|Moravské kniežatstvo znázornené ružovou farbou
Moravské kniežatstvo bolo kniežatstvo rozprestierajúce sa na území dnešnej južnej Moravy, severovýchodneho Rakúska a západného Slovenska. Mocenským a duchovným centrom ríše bola Moravia (pravdepodobne nálezisko Mikulčice-Valy). Prvá správa o Moravanoch je z roku 822 v súvislosti s účasťou legati Marvanorum (vyslancov Moravanov) na franskom sneme vo Frankfurte.
PRISM (NSA)
PRISM sa prevádzkuje pod dohľadom súdu United States Foreign Intelligence Surveillance Court na základe zákona Foreign Intelligence Surveillance Act (FISA). Existenciu programu bez povolenia zverejnil subdodávateľ NSA Edward Snowden a publikovali ju noviny The Guardian a The Washington Post dňa 6. júna 2013.
Moravské kniežatstvo
Pozadie vzniku
Na území južnej Moravy a západného Slovenska sa predpokladá kontinuálna existencia kmeňových spoločenstiev, ktoré tvorili Samovu ríšu. Rozvrat Avarskej ríše urýchlilo ťaženie Karola Veľkého, ktorý podnikol v roku 791 vojenskú výpravu až do oblasti Čiech a Moravy. Novozaložené pohraničné marky Franskej ríše priamo ovplyvňovali život Slovanov, ktorí sa dostali pod vplyv Reznianského, Pasovského a Salzburského biskupstva.
PRISM (NSA)
Jeden zo Snowdenom zverejnených dokumentov uvádza, že PRISM SIGAD bol "hlavným zdrojom surových informácií používaných na analytické správy NSA". President's Daily Brief (denné informácie od spravodajských služieb americkému prezidentovi) citoval v roku 2012 údaje z programu PRISM ako zdroj v 1477 položkách. Snowdenom poskytnuté informácie sa dostali na verejnosť jeden deň po odhalení, že United States Foreign Intelligence Surveillance Court požadoval od telekomunikačnej spoločnosti „Verizon“, aby odovzdala NSA logy, ktoré neustále každodenne sledujú telefónne hovory všetkých jej zákazníkov.
Moravské kniežatstvo
Pozadie vzniku
Prvým doloženým kniežaťom bol Mojmír I., ktorý v roku 833 vtiahol do Nitrianskeho kniežatstva, vyhnal jej panovníka Pribinu a vytvoril tak Veľkomoravskú ríšu.
PRISM (NSA)
Podľa Jamesa Clappera, ktorý zastáva funkciu Director of National Intelligence, sa PRISM nemôže používať na zámerné zacielenie na občanov USA či iných osôb v USA. Clapper povedal, že špeciálny súd, Kongres a exekutívna moc vykonávajú dohľad nad programom, a že komplikované postupy zabezpečujú, že získavanie, uchovávanie a šírenie údajov zozbieraných o Američanoch je minimalizované. Clapper vydal vyhlásenie a „fact sheet“ (prehľad faktov), aby opravil podľa jeho slov "významné chybné dojmy" v článkoch novín The Washington Post a The Guardian.
Metamfetamín
Metamfetamín (iné názvy: (R,S)-N-metyl-1-fenyl-propán-2-amín, (S)-metamfetamín hydrochlorid, slangovo: pervitín, péčko, piko, perník, pedro, parno a ďalšie) je syntetická stimulačná droga, ktorá sa vyrába z efedrínu, resp. v súčasnosti z pseudoefedrínu redukciou jodovodíkom v prítomnosti fosforu. Využíva sa v medicíne, ale predovšetkým sa zneužíva ako droga. Ako iné stimulanty aj pervitín vyvoláva psychickú závislosť. Prvýkrát bol pripravený v roku 1887 v Japonsku. Najprv bol odhalený jeho potenciál pri liečbe chorobnej spavosti a astmy, masovo bol potom spolu s amfetamínom použitý ako povzbudzujúci prostriedok počas II. svetovej vojny (na oboch stranách, predovšetkým osadenstvom lietadiel a tankov), dodnes je americkou Správou potravín a liečiv povolený na liečbu syndrómu ADHD, na krátkodobé zvládanie extrémnej exogénnej obezity a na liečbu narkolepsie.
Chemické a fyzikálne vlastnosti
Metamfetamín je syntetická látka štruktúrou podobná amfetamínu a MDMA (Extáza). V porovnaní s najčastejšími ilegálnymi drogami je metamfetamín jednoduchá molekula s nízkou molekulovou hmotnosťou. Má dva optické izoméry (enantioméry), (R)- (L-, ľavotočivý izomér) a silne psychostimulačný (S)- (D-, pravotočivý) izomér (Pervitin, Desoxyn). V Európe sa táto droga vyskytuje najmä vo forme (S)-metamfetamín hydrochloridu, pervitínu.
Dostupnosť
Čistý (S)-metamfetamín hydrochlorid v tabletkovej forme je, dnes už zriedka, predpisovaný psychiatrami. V Spojených štátoch je dostupný pod obchodnou značkou Desoxyn. Platia preň predpisy o preskripcii a uchovávaní omamných a psychotropných látok (v USA ako C II Substance).
Nelegálny metamfetamín je dostupný vo viacerých formách. Najčastejšie ho nachádzame ako bezfarebné kryštáliky (S)-metamfetamín hydrochloridu, predávaný pod viacerými názvami ako pervitín, péčko, piko, biele, štiko, piknik alebo perie. Menej čistý kryštalický prášok (obsahujúci podľa metódy výroby buď (S)-metamfetamín hydrochlorid, (R,S)-metamfetamín hydrochlorid (racemát) alebo voľnú bázu (S)-izoméru, či racemátu) sa predáva pod názvami ako speed, crank alebo raw.
Metamfetamín, ktorý sa predáva na uliciach, môže byť buď čistá látka (zriedka; rozpoznateľný podľa prítomnosti ihlicovitých kryštálov bielej farby alebo bezfarebných, perleťovo sa lesknúcich kryštálikov), alebo denaturovaná z chemických látok, z ktorých sa syntetizovala a vedľajších produktov reakcie, ako jodopseudoefedrín, pseudoefedrín a stôp jódu (sfarbenie do žlta, až sýto žlta, charakteristického zápachu) a amorfného fosforu (ktorý zafarbuje látku do ružova), ako aj zvyšky rozpúšťadiel z výroby (toluén a pod.). V niektorých prípadoch môže byť zriedená alebo zmiešaná s nie psychoaktívnymi látkami, ako napríklad inositolom. Niekedy sa riedi („reže“) kofeínom.
História
Metamfetamín sa rozšíril počas druhej svetovej vojny. Nacisti široko distribuovali metamfetamín svojim vojakom, hlavne príslušníkom SS a vojakom Wehrmachtu na východnom fronte. Adolf Hitler sám pravidelne brával dávky metamfetamínu od svojho osobného lekára Theodora Morella.
V 50. rokoch 20. storočia americká spotreba metamfetamínu na lekársky predpis prudko vzrástla. V roku 1951 Arthur Grollman vypracoval publikáciu Pharmacology and Therapeutics v ktorej opisuje, že metamfetamín bol predpisovaný ako liečivo na narkolepsiu, Parkinsonovu chorobu, alkoholizmus, na počiatočnú depresiu a pri liečbe obezity.
Využitie v medicíne
Metamfetamín sa používa (dnes už zriedka, hlavne v USA) na liečbu nasledovných chorôb:
Užívanie metamfetamínu poškodzuje centrálny nervový systém, srdce, pečeň a zubnú sklovinu, oslabuje imunitný systém. V terapeutických dávkach (obvykle 2,5 - 15 mg denne) farmaceuticky čistého produktu sú však riziká somatických (telesných) škôd značne nižšie, než pri zneužívaní drogy rôznej kvality vo vysokých dávkach.
Metamfetamín ako droga
Pervitín sa často užíva na rôznych spoločenských podujatiach, kde užívateľ čerpá zo silných stimulačných účinkov drogy, pričom obvyklá dávka býva 50 - 150 mg. Psychostimulačne účinné sú však už oveľa menšie dávky, počínajúc 2,5 mg perorálne (to je asi 1/40 bežnej konzumnej jednotky, tzv. „linky“ pervitínu). Pokročilí toxikomani však obvykle drogu užívajú takmer vo všetkých situáciách a stavoch, obvykle denne (pričom s rozvojom závislosti sa frekvencia užívania i dávky drogy obvykle stupňujú). Droga môže byť aplikovaná inhaláciou (na Slovensku menej bežné fajčenie drogy, na ktoré je najvhodnejšia jej voľná báza), šňupaním (rýchla resorpcia drogy nosnou sliznicou a rýchly nástup účinku, obvyklý najmä u začínajúcich, či príležitostných konzumentov, prípadne aj pokročilých toxikomanov, väčšinou, keď nemajú možnosť aplikovať drogu obvyklým spôsobom, t. j. inhaláciou alebo injekčne; existujú však i jedinci s rozvinutou, ťažkou závislosťou, ktorí drogu užívajú výlučne šňupaním, nazálne) alebo vnútrožilne (intravenózna injekcia vodného roztoku drogy, má veľmi rýchly a prudký nástup účinku s veľmi intenzívnym prežívaním počiatočných účinkov a silnej eufórie, tzv. flash) a pôsobí obvykle 8 až 12 hodín (u vyšších alebo opakovaných dávok sa účinok predlžuje až na 24 až 72 hodín). Pervitín dokáže subjektívne znížiť účinky alkoholu, kombinácia alkoholu s pervitínom je však rizikovejšia, než samostatné užitie jednotlivých drog. Pozorovateľné príznaky užívania zahrňujú rozšírené zreničky, vysoký tlak, tachykardiu (zrýchlený tep, často veľmi výrazne), potenie, zvýšená bdelosť, prípadne neprimeraná dennej dobe (napríklad neskoro v noci, nadránom a pod.), zvýšená komunikatívnosť, až nutkavé, rýchle a hlasné rozprávanie, v ktorom nezriedka možno zachytiť známky psychickej nekonzistencie, skrátenej, povrchnej a prchavej koncentrácie na problémy, až myšlienkového trysku a pri dlhodobom či častom konzume stratu chuti do jedla a chudnutie. Predávkovanie sa prejavuje ťažkou bolesťou hrudníka a 1 až 2 hodinovým bezvedomím, zvýšenou teplotou a niekedy aj záchvatmi kŕčov. Po vyprchaní prvotných účinkov nastáva posledná fáza intoxikácie, tzv. „dojazd“, ktorý sa prejavuje depresiami, strachom, podozrievavosťou až paranojou a vyčerpaním.
Závislosť od tejto drogy spôsobuje po náhlom vysadení výrazné fyzické abstinenčné príznaky, po častejšom (zne-)užívaní sa dávky musia zvyšovať (tolerancia, tachyfylaxia). Pervitín vyvoláva silnú psychickú závislosť, človek stráca záujem o veci a vzťahy mimo drogy, vyskytuje sa tendencia užívať drogu čoraz častejšie. Pri vysadení drogy, hlavne abruptnom (náhlom) sa dostavuje psychický abstinenčný syndróm s rôznymi nešpecifickými (neurastenická, neurotická, exhaustívna až psychotická symptomatika), ako aj špecifickými (napr. tzv. craving - mimoriadne silné, impulzívne túžby po účinkoch drogy) symptómami. Nachádza sa v seriáli Breaking Bad.
Účinky
Medzi neželané účinky patrí:
Terapia intoxikácie pervitínom a pridružených porúch
Pokiaľ nie sú prítomné život ohrozujúce symptómy, ako hypertenzná kríza, srdečné arytmie, záchvaty kŕčov, kóma, tak sa necháva účinok drogy odoznieť pod lekárskym dozorom za dostatočnej hydratácie; pri silnom nepokoji sa môžu po rozhodnutí lekára podať upokojujúce prostriedky (trankvilizéry), ako diazepam alebo oxazepam. Ak sa vyskytnú kritické komplikácie, zavedie sa intravenózny prístup, pacient sa katetrizuje. Nebezpečná hypertenzia sa mitiguje adrenolytikami, ako fentolamín a metoprolol, za súčasného EKG monitoringu. Prípadné arytmie sa korigujú opatrne, frakcionovane podanými antiarytmikami (lidokaín, mezokaín i.v. 10-25-50 mg, fenytoín ako intravenózna infúzia), hypertermia sa mitiguje intravenóznou infúziou chladných roztokov elektrolytov. Elektrolyty, hlavne draslík (kálium), horčík (magnézium), vápnik (kalcium) a sodík (nátrium) sa pri hypertermii a kardiovaskulárnych komplikáciách opakovane kontrolujú a podľa potreby doplňujú infúzne. Pri záchvatoch kŕčov sa podávajú intravenózne benzodiazepíny, diazepam (Apaurin) 10 - 30 mg, alebo klonazepam (Rivotril) 1 - 8 mg alebo midazolam (Dormicum) 2 - 15 mg postupne, frakcionovane do ustatia kŕčov. Nutná je reanimačná pohotovosť (možnosť intubácie a riadenej ventilácie, oxygenácie a elektorkardioverzie), preto ťažké akútne intoxikácie pervitínom patria na intenzívnu jednotku.
Pokiaľ po odoznetí akútnej intoxikácie pretrvávajú vážne psychické problémy, pacient sa prevedie na psychiatrické oddelenie. Po vylúčení drogy z tela (negatívny toxikologický test moču) možno pri (nie zriedkavých) psychotických dekompenzáciach nasadiť okrem symptomaticky (už počas intoxikácie podávaných) nasadených benzodiazepínov (oxazepam, diazepam, klonazepam) neuroleptiká (incizívne, alebo atypické, podľa voľby psychiatra). Pri pretrvávajúcej vážnej depresii alebo mánii, pripadne pri striedaní týchto porúch sa podávajú okrem atypík (risperidón, olanzapín, quetiapín) aj antidepresíva (napriklad tianeptín 3 x 12,5 - 25 mg) a/alebo tymoprofylaktiká (valproát, karbamazepín, lamotrigín). Pokiaľ psychotická alebo afektívna produkcia pretrváva dlhú dobu po prekonaní intoxikácie, je niekedy nutné reevalovať stav pacienta a prispôsobiť tomu liečbu (psychofarmakami, psychoterapiou).
Pri návyku na pervitín je vhodné protitoxikomanické liečenie (podľa stavu pacienta ústavné alebo ambulantné, prípadne komunitné).
Binárne vyhľadávanie
Binárne vyhľadávanie je vyhľadávací algormitmus na nájdenie zadanej hodnoty v usporiadanom zozname pomocou skracovania zoznamu o polovicu v každom kroku. Binárne vyhľadávanie nájde medián, urobí porovnanie a na základe tohoto sa rozhodne o pokračovaní v hornej alebo dolnej časti zoznamu a rekurzívne sa pokračuje od začiatku.
Binárne vyhľadávanie je algoritmus s logaritmickou zložitosťou O(log n). Presnejšie, iterácií je potrebných na získanie výsledku. Je značne rýchlejšie ako lineárne vyhľadávanie, ktoré má zložitosť O(n). Dá sa vyjadriť rekurzívne aj iteratívne, avšak vo veľa programovacích jazykoch je rekurzívny zápis oveľa elegantnejší.
Binárne vyhľadávanie je príkladom algoritmu typu rozdeľ a panuj.
Implementácie
Rekurzívna implementácia binárneho vyhľadávania v jazyku Python 3:
Vďaka tomu, že rekurzívne volania sú na konci funkcie (koncová rekurzia), je možné túto implementáciu prepísať len pomocou cyklu
Implementačné komplikácie
Keď Jon Bentley priradil binárne vyhľadávanie ako problém pre kurz profesionálnych programátorov, zistil, že 90% z nich nedokáže poskytnúť správne riešenie. Ďalšia štúdia publikovaná v roku 1988 ukazuje, že správny kód pre binárne vyhľadávanie sa dá nájsť len v 5 z 20 učebniciach.
Bentley-ho vlastná implementácia binárneho vyhľadávania, publikovaná v roku 1986 v knihe Programming Pearls, obsahovala chybu ktorá pri vysokých číslach zbytočne spôsobovala prekročenie maximálnej veľkosti premennej typu integer. Chyba nebola odhalená viac ako 20 rokov. V oficiálnej knižnici jazyka Java sa vyskytovala rovnaká chyba po dobu viac než 9 rokov. Ukážkový kód algoritmu, ktorý bol na tejto stránke, pred úpravou túto chybu obsahoval tiež.
Zoznam astronomických článkov/!
Tento index bol automaticky vygenerovaný podľa tejto kategorizácie. Obsahuje 21 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
(1
(137924) 2000 BD19 – (143649) 2003 QQ47 – (144898) 2004 VD17 – (15788) 1993 SB – (15874) 1996 TL66 – (19308) 1996 TO66
(2
(26375) 1999 DE9
(4
(434326) 2004 JG6 – (48639) 1995 TL8
(5
(524522) 2002 VE68 – (53319) 1999 JM8 – (55565) 2002 AW197 – (55637) 2002 UX25
(6
(612911) 2004 XR190 – (6178) 1986 DA – (65407) 2002 RP120 – (66391) 1999 KW4
(8
(84719) 2002 VR128 – (87269) 2000 OO67
Pedagogické filozofovanie
Pedagogické filozofovanie je odhaľovanie, skúmanie a rozširovanie predpokladov premeny výchovnej reality na účinný faktor tvorby kultúrneho spoločenstva. Totalita výchovnej reality sa pedagogickému filozofovaniu (a vôbec akémukoľvek poznávaniu) podáva na začiatku v podobe celku predkriticky daného; jednou zo základných úloh pedagogického filozofovania je odlíšenie výchovnej reality od celku predkriticky daného, v podobe ktorého sa nám podáva. V tom je nezastupiteľná a zároveň veľmi ťažko realizovateľná kritická funkcia pedagogického filozofovovania, ktorú možno rozpoznávať už dávno pred nástupom kantovského kriticizmu v rôznych fomách opozičnosti proti záujmu oficiálne reglementovať výchovnú realitu v prospech najvplyvnejších záujmových skupín spoločnosti.
Súbor pravidiel a postupov pedagogického filozofovania je metóda pedagogického filozofovania.
V priestore medzi výchovnou realitou a filozofickým obrazom výchovnej reality sa rozvinulo viacero metód pedagogického filozofovania, ktoré sa vzájomne odlišujú konfiguráciou kategórií (medzi nimi zaujíma kľúčové miesto kategória človeka alebo iný významový útvar, ktorý je výsledkom poznania člvoveka) a hodnôt intervenujúcich v priebehu tvorby filozofického obrazu výchovy alebo výchovnej reality.
Dajti
Dajti je vrch nachádzajúci sa v centrálnej časti Albánska, východne od hlavného mesta Tirana. Najvyššie položený bod leží v nadmorskej výške 1 612 m. V zime býva vrch často pokrytý snehom a preto býva atrakciou pre obyvateľov Tirany, ktorí sa so snehom stretávajú zriedka.
Od roku 2005 je v prevádzke nová atrakcia "Lanovka Dajti", ktorá ponúka nádherný pohľad z Dajti. Za jasného počasia je vidieť dokonca aj more. Vrch je súčasťou národného parku rovnakého mena.
Salco
Salco je slovenská eurodance skupina, ktorej zakladajúcimi členmi sú Juraj Gahér a Pavol "Salko" Novotný. Bola založená v roku 1994 v Topoľčanoch.
Videoklipy
Dobrota
Máj
Ona sa mi páči
Da Da Da
Jantárovkovité
Na močiarnej vegetácii žije jantárovka veľká (Succinea putris). V stavbe ulity badať istú konvergenciu k akvatickým Basommatophora.
Salco
Videoklipy
Po prazdninách
Matej Bel
Matej Bel (ďalšie mená pozri nižšie; * 22. marec 1684, Očová – † 29. august 1749, Bratislava ) bol slovenský polyhistor, encyklopedista, pedagóg, evanjelický kazateľ, priekopník slovenského osvietenstva, jeden z najvýznamnejších európskych vedcov 18. storočia, zakladateľ modernej vlastivedy v Uhorsku a vzor francúzskeho encyklopedistu Denisa Diderota. Zdroje ho označujú buď ako slovenskú, alebo ako slovensko-maďarskú, alebo ako uhorskú osobnosť (podrobnosti pozri nižšie). Zo strany oboch rodičov bol príslušníkom zemianskeho stavu.